Diari Oficial de la Generalitat Valenciana


Sumari del DOGV 6979, del 06-03-2013 (2013/2080)

Informació pública de la Resolució de la Secretaria Autonòmica de Justícia de la Conselleria de Justícia i Benestar Social, per la qual s'acorda la inscripció de la Fundació Prevere Doctor Bernat Beny Montañana de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2080


Data del document
:   23-11-2012

Organisme emissor
:   Conselleria de Governació i Justícia

Tipus de document
:   Anunci

Anàlisi jurídica

 Descriptors 

:   * Conselleria de Governació i Justícia
    * centre d'ensenyament

Informació pública de la Resolució de la Secretaria Autonòmica de Justícia de la Conselleria de Justícia i Benestar Social, per la qual s'acorda la inscripció de la Fundació Prevere Doctor Bernat Beny Montañana de la Comunitat Valenciana. [2013/2080]  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el qual s'establix com a funció específica del Protectorat «fer publicitat de l'existència i les activitats de les fundacions», s'indica el següent:  
  
Primer. Per Resolució de data 23 de novembre de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana l'entitat denominada Fundació Prevere Doctor Bernat Beny Montañana de la Comunitat Valenciana, amb el número 566V, i classificar-la amb el caràcter de científica i cultural, amb la tutela del Protectorat que exercix la Generalitat Valenciana. Tindrà el domicili en la Facultat de Psicologia, Magisteri i Ciències de l'Educació de la Universitat Catòlica de València, sítia en el carrer del Sagrat Cor, núm. 5, 46466 del municipi de Godella (València).  
Els fins de la fundació seran:   
- La creació i catalogació d'una biblioteca destinada principalment a investigadors sobre educació i disciplines afins: Filosofia, Psicologia i Sociologia de l'Educació, Pedagogia, Didàctica, Catequètica i Educació en la Fe, o semblants; i també a alumnes de la Universitat Catòlica de València i de la Facultat de Teologia de la Diòcesi de València, que es nodrirà inicialment dels llibres propietat d'Eduardo Beny Montañana donats a esta Fundació quan adquirisca personalitat jurídica pròpia.  
  
- El foment de les activitats relacionades amb l'educació. La creació d'un premi d'investigació que es denominarà Premi Prevere Doctor Bernat Beny Montañana i serà convocat regularment pel patronat de la fundació.  
Per a la consecució dels fins mencionats, la Fundació realitzarà les activitats següents:  
a) La convocatòria regular de les bases per a aspirar al premi d'investigació i assaig anteriorment indicat.  
b) L'obertura permanent de la biblioteca a investigadors i alumnes; la compra de llibres sobre temes d'educació i disciplines afins. A més, a fi d'obtindre ingressos, la Fundació podrà realitzar activitats mercantils l'objecte de les quals estiga relacionat amb els fins fundacionals o siguen complementàries o accessòries de les anteriors segons el criteri del Patronat, com ara l'edició, la publicació i la venda dels treballs d'investigació premiats o dels llibres editats per la Fundació.  
Els fins de la Fundació es dirigixen amb caràcter genèric a les col·lectivitats de persones següents: Facultat de Psicologia, Magisteri i Ciències de l'Educació de la Universitat Catòlica de València, Facultat de Teologia de la Diòcesi de València i altres col·lectius relacionats amb els fins. El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat i no discriminació.  
  
  
València, 23 de novembre de 2012.- El secretari autonòmic de Justícia: Antonio Gastaldi Mateo.